
Valoda ir artikulētu zīmju kopums, cilvēku sazinašanas 
līdzeklis! ^ Valodas galvenā funkcija ir saziņa — informācijas 
un domu apmaiņa. Izmantojot valodu, mēs domājam un 
iegūstam informāciju (lasām grāmatas, skatāmies kinofilmas, 
klausāmies radio). Tā ir valodas domāšanas un informācijas 
iegūšanas funkcija. Izmantojot valodu, mēs nosaucam 
priekšmetus, darbības, parādības, pazīmes konkrētā vārdā. Tā ir 
valodas nosaucošā funkcija. Ar valodu var paust emocijas: 
prieku, sarūgtinājumu, pārdzīvojumu. Tā ir valodas emocionālā 
funkcija. 

Aptuveni 2. gadsimta sienas gleznojums 
Teotivakanā, kur attēlots runājošs cilvēks 


Valodas filozofija 


Valodas filozofija ir viena no galvenajām pētniecības jomām mūsdienu rietumu filozofijā. Šajā jomā mēģina 
izprast, kā valoda ir veidota un lietota, un, galu galā, kas ir valoda. īpaša pieeja tradicionālajām filozofijas 
problēmām, pievēršot uzmanību vārdu lietojumam ikdienā, ir ikdienas valodas filozofija. Galvenās 
problēmas, ko apskata valodas filozofijā, ir vārdu nozīme, valodas lietošana (konteksts), valodas izziņa un 
attiecības starp valodu un realitāti. 

Valodas izcelsme 


Teorijas par valodas izcelsmi ir daudz un dažadas. Par to zinātnieki spriež jau vairākus gadsimtus. Pie 
vienotas valodas izcelsmes teorijas zinātnieki nav nonākuši. Galvenā problēma ir tiešu pierādījumu trūkums. 

Valodniecība 

























Zinātni par cilvēku valodu, tās īpašībām, uzbūvi, funkcionēšanu un attīstību sauc par valodniecību. Izšķir 
vispārējo un konkrēto valodniecību (pētī kādu valodu, valodu grupu vai saimi). Tradicionāli valodniecību 
veido semantika, sintakse un fonoloģija,^ bet valodas sistēmas līmeņus un apakšsistēmas pēta arī fonētika, 
gramatika, leksikoloģija, frazeoloģija, stilistika, valodas attīstību aplūko valodas vēsture, etimoloģija, 
valodas funkcionēšanu sabiedrībā — dialektoloģija, sociolingvistika un citas nozares. 

Valodu daudzveidība 


Pasaulē ir vairāk par 7000 dzīvajām valodām.^ Gandrīz 400 
valodām tās pratēju skaits pārsniedz vienu miljonu, savukārt 
aptuveni 55% no visām valodām runātāju skaits ir mazāks par 
10 tūkstošiem.^ Lielākās valodas pēc runātāju skaita ir ķīniešu 
valoda (makrovaloda, 1197 miljoni), spāņu valoda (414 miljoni), 
angļu valoda (335 miljoni), hindi (260 miljoni) un arābu valoda 
(makrovaloda, 237 miljoni).Pī 

Valodas tiek grupētas valodu saimēs pēc to kopējā priekšteča 
(pirmvalodas). Lielākās valodu saimes ir indoeiropiešu valodas 
(runā 45% no pasaules iedzīvotājiem), sinotibetiešu valodas 
(22%), Nigēras-Kongo valodas (6,4%), afroaziātu valodas (6,0%) un austronēziešu valodas (5,9%). 

Skatīt arī 



Valodu saimes. Indoeiropiešu valodu saime, 
pie kuras pieder latviešu valoda, ir iekrāsota 
gaiši zaļā krāsā 


■ ISO 639-1 valodu kodu saraksts 


Atsauces 


1. «Valoda» (https://web.archive.Org/web/20160305101321/http://www.tezaurs. lv/sv/?w=valoda) 

(latviski), tezaurs.lv. Arhivēts no oriģināla (http://www.tezaurs.lv/sv/?w=valoda), laiks: 

2016. gada 5. martā. Skatīts: 2014. gada 10. jūnijā. 

2. «Linguistics» (http://www.britannica.com/EBchecked/topic/342418/linguistics) (angliski). 
Britannica Online Encyclopedia. Skatīts: 2010. gada 29. jūnijā. 

3. «Summary by language size» (http://www.ethnologue.com/statistics/size) (angliski). 
Ethnologue. Skatīts: 2014. gada 11. jūnijā. 


Arējas saites 


■ Vikikrātuvē par šo tēmu ir pieejami multivides faili. Skatīt: valoda. 

■ «Ethnologue: Languages of the World» (http://www.ethnologue.com/) (angliski). 



Š/s ar valodniecību saistītais raksts ir nepilnīgs. Jūs varat dot savu ieguldījumu Vikipēdijā, papildinot to (https://lv.wik 
ipedia.org/w/ index.ph p?title=Valoda&a ction=edit) . 


Saturs iegūts no "https://lv.wikipedia.Org/w/index. php?title=Valoda&oldid=3195154" 


Šī lapa pēdējoreiz labota: 2020. gada 29. marts pīkst. 01.19. 

